text: Esbjerg tabte på et mål 9 sekunder før tid
  06 februar 2016 kl. 07.39
  Esbjerg Energy vendte ellers stillingen fra 0-2 til 2-2, men tabte alligevel til allersidst.
  Det var et nederlag af de mere ærgerlige slags, som Esbjerg Energy fik fredag aften. Med blot 9 sekunder tilbage af 3 og sidste periode, lykkedes det for Metal-Ligaens førerhold Frederikshavn White Hawks at score det afgørende mål til 3-2.
  -Et nederlag der i sagens natur gør ondt, skriver klubben på sin Facebookside.
  Bedre gik det for Sønderjyske, der på hjemmebane vandt hele 9-1 over Gentofte Stars.
  Resultaterne betyder, at Esbjerg Energy ligger på tredjepladsen i tabellen, mens Sønderjyske er på andenpladsen.
  